Մասնագետները պնդում են, որ մոլորակի ոչ մի բնակիչ լիովին ձերբազատված չէ բարդույթներից: Նույնիսկ նրանք, ովքեր հակառակն են հավատացնում` կամ ստում են, կամ իրենք էլ չգիտեն այդ մասին: Գիտնականները վաղուց են ապացուցել, ու մեզանից յուրաքանչյուրն ինքն էլ գիտե, որ հոգում «հիվանդ տեղ» ունի: Եվ դա օրինաչափ է. բարդույթները ձևավորվում են մեր գիտակցությունից անկախ: Մեծավ մասամբ` հոգեբանական-վարքային դրսևորումներն արտահայտվում են ենթագիտակցության թելադրանքով. այն էլ` վաղ մանկությունից սկսյալ: